gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl pt gl es en gl gl gl gl pt gl gl gl gl gl en en sv fr de de gl gl gl gl gl gl gl es gl pt ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A aspiración maioritaria e o poder dilúen a poxa interna no PSdeG
Cuarta feira, 28 de setembro de 2022
Coa guerra da provincialización adiada, Blanco concede tregua a Touriño e apenas o tirapuxa da nova executiva anima o debate. Varela, Barcón e Louro, abrollan como claves para o temón principal do partido.
Touriño é reelixido por cuarta vez como secretario xeral do PsdeG
Labazadas para PPdeG, tiróns de orellas para BNG e afagos sen autocrítica
Do 'Agora Galicia' até 'A forza de Galicia'
Sectores do PsdeG renegan dos socialistas sen carné e Varela retruca que "representan a 9 dos 500 delegados"
O congreso en rede na Blogosfera do PSdeG, a web oficial, Flickr e na PSdeG TV
R.Noguerol - 09:00 27/07/2008
Tags: Mar Barcón Pérez Touriño PSdeG Ricardo Varela XI congreso do PSdeG
Unha cita en clave electoral. Así se entendería o visto na primeira xornada do XI Congreso do PSdeG-PSOE. Os socialistas galegos deseñaron este encontro como unha primeira peza dun proxecto de márketing na carreira cara ás vindeiras eleccións, aínda por fixar, pero seguros de que terán o poder decisorio á hora de marcar a axenda.
A man crecente de Xosé Blanco sobre o partido en Galiza agardará ao proceso de provincialización para arrepañar coas cotas clave coas que aspira a dominar os resortes da formación. Mentres, a Emilio Pérez Touriño foille confirmada unha tregua estratéxica con protagonismo especial nunha precampaña que, ao xeito de campañas anteriores, se pretende moi centrada na súa propia figura, co vento a favor das siglas do PSOE empuxando unha vez máis se a crise económica non recorta a estrela zapaterista.
Nese contexto, Pérez Touriño estivo disposto a concederlle ao considerado home de Blanco en Galiza, Ricardo Varela, o posto de vicesecretario xeral, a semellanza do acadado por aquel en Madrid. Así e todo, e dada a indefinición da propia estrutura executiva dos socialistas, non está claro que este sexa o modelo cobizado polo grupo de Varela a curto prazo, xa que implicaría a cesión da secretaría de Organización, efectiva até o de agora no traballo de marcarlle o paso ao touriñismo.
Novo protagonismo da executiva, con portavocía para Barcón
Nesa posibilidade xurdiu o nome de Mar Barcón, deputada e concelleira na Coruña, como nova secretaria de Organización. Sería con todo unha visualización externa do protagonismo sen unha repartición clara de equilibrio de poderes na realidade do día a día interno. Antón Louro, segue á fronte do apartado de Relacións Institucionais. Con Louro manteríase o amplo protagonismo para un home profundo coñecedor dos mecanismos internos do partido, que xa pilotou hai anos desde a propia secretaría de Organización, e a estabilidade cara a provincia de Pontevedra, especialmente importante en clave electoral.
Alén da entrada de Barcón na executiva, destaca tamén a chegada doutras dúas mulleres. Por un lado a deputada ferrolá Beatriz Sestayo, que gañou protagonismo xa nos últimos meses no propio proceso precongresual á hora da elaboración dos documentos políticos cos que o partido chegou a esta cita. Doutra volta a considerada máis próxima ao propio Touriño, a conselleira de Política Territorial, María Xosé Caride, que levará o temón da mesma área no interior do partido.
O problema da interlocución e o fortalecemento do partido
Con todo, o de Caride sería exemplo das suspicacias abertas a nivel interno. A súa cota de poder no Goberno e a súa inicial condición de independente, foran un dos obstáculos que tensara a relación do touriñismo co partido nos últimos tempos. O seu desembarco no partido non está exento de certo grao de inoperancia á hora de moverse no día a día das relacións cos sectores locais. Alén do pequeno pulso do grupo de delegados vigueses encabezados por Gonzalo Caballero, non é casualidade que entre as escasas voces críticas que puideron escoitarse nesta primeira xornada estivera a dun alcalde que, de xeito directo, criticou os problemas para ser recibido nalgunha consellaría socialista.
A opinión deste rexedor é de feito a manifestación máis pública dun sentimento confesado desde outros sectores e delegacións do PSdeG, onde malia non sumarse formalmente á alternativa crítica antes comentada, si comparten a reflexión dos reproches fronte ao poder dos independentes na formación. Nesa liña, non está claro como se vai resolver a demanda de fortalecemento de partido e estruturas. Malia que Touriño admitiría internamente a petición de maior autonomía desde a estrutura do partido fronte ao poder saído dos despachos da Xunta, a realidade práctica do PSdeG-PSOE non parece ir parchear ese conflito a curto prazo.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Mar Barcón e Beatriz Sestayo
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto